google/wiki40b huggingface dataset:
Kosmos (žurnalas)

Istorija

Iki 1925 m. buvo leidžiamas nereguliariai, nuo 1926 m. – kas mėnesį. 1929–1937 m. leido priedą jaunimui „Gamtos draugas“. Spausdino „Šviesos“ spaustuvė.
Spausdino astronomijos, botanikos, chemijos, geografijos, geologijos, hidrologijos, klimatologijos, matematikus ir kitų mokslų straipsnius.
Leido ir redagavo Pranas Dovydaitis, Petras Avižonis, administratorius Pranas Mantvydas.
Bendradarbiavo Kazimieras Bieliukas, Pranciškus Būčys, Antanas Gylys, Tadas Ivanauskas, Viktoras Jasaitis, Antanas Juška, Bernardas Kadatis, Steponas Kolupaila, Antanas Minkevičius, Kazys Pakštas, Česlovas Pakuckas, Antanas Puodžiukynas, Aleksandras Račkus, Paulius Slavėnas, Kazys Sleževičius, Pranciškus Baltrus Šivickis.
Burokėlių mišrainė

Burokėlių mišrainė (nevart. vinegretas nuo pranc. vinaigrette – „acto užpilas“) – mišrainė, kurios pagrindą sudaro pjaustyti virti burokėliai. Taip pat gali būti dedama virtų pjaustytų bulvių, morkų, žaliųjų žirnelių arba virtų pupelių, pjaustytų raugintų agurkų arba raugintų kopūstų, šviežių svogūnų. Dažniausiai užpilamas aliejumi, nors gali būti naudojama grietinė ar majonezas. Klasikinis receptas numato užpilo pagaminimą iš trijų ingredientų: aliejaus, garstyčių, ir 3 procentų acto (iš to ir kilęs pavadinimas "vinegretas").
Burokėlių mišrainė patiekiama prie šaltų užkandžių (ypač žuvies patiekalų). Greitai genda, todėl patirtina suvartoti iš karto.
Manoma, kad patiekalas kilęs iš vokiečių ar skandinavų virtuvės. Dabar svarbi rusiškos virtuvės dalis.
Roasso Kumamoto

Istorija

Klubo ištakos siekia 2004 m. Klubas negali pasigirti aukštais pasiekimais. 
Nuo 2008 m. žaidė J2 lygoje, bet po vienuolikos sezonų iškrito į žemesnį divizioną.
Nuo 2019 m. žaidžia J3 lygoje.
Aštuonioliktoji JAV Konstitucijos pataisa

Aštuonioliktoji JAV Konstitucijos pataisa – 1919 m. priimta ir 1920 m. įsigaliojusi JAV Konstitucijos pataisa, uždraudusi alkoholinių gėrimų gamybą ir prekybą (įvedusi prohibiciją). Tikslias pataisos vykdymo priemones apibrėžė Volstedo įstatymas.
Savo laiku pataisos priėmimą palaikė tiek konservatyvių pažiūrų protestantizmo atšakų atstovai, tiek ir progresyvių idėjų šalininkai, tarp kurių buvo medikų asociacijos, mokslininkai. Pataisa taip pat matyta kaip galimai veiksminga priemonė sustabdyti alkoholizmo plitimą, girtavimą viešumoje, barų plitimą ir populiarumą. Pataisą ratifikavo visos Amerikos valstijos, išskyrus Konektikutą ir Rod Ailandą. Kaip paaiškėjo vėliau, pataisos įgyvendinimas buvo itin sudėtingas, vyko nuolatinė daug pastangų reikalavusi kova su plačiai išaugusia alkoholinių gėrimų juodąja rinka.
Aštuonioliktoji pataisa buvo galiausiai atšaukta 1933 m. priėmus Dvidešimt pirmąją JAV Konstitucijos pataisą. Aštuonioliktoji pataisa lig šiol yra vienintelė pilnai atšaukta pataisa per JAV istoriją. Atšaukimą įtakojo Didžioji depresija, kurios metu trūko lėšų prohibicijos užtikrinimui, o valstybei reikėjo papildomų įplaukų iš alkoholiui taikomų mokesčių. Didelė dalis gyventojų taip pat manė, kad alkoholio gamybos ir prekybos kriminalizavimas daro šaliai daugiau žalos, nei duoda naudos.
Sopranas

Diapazonas

Soprano diapazonas – nuo do pirmosios oktavos iki do trečiosios oktavos. Būna koloratūrinis, lyrinis, dramatinis, mišrus (lyrinis koloratūrinis, lyrinis dramatinis) sopranas.
Martin Weinek

Martinas Vainekas (Martin Weinek; g. 1964 m. birželio 5 d. Leobene) – Austrijos aktorius, režisierius, vyndarys ir verslininkas. Geriausiai žinomas kaip inspektorius Fritz Kunz iš serialo „Komisaras Reksas“. Jis taip pat Austrijoje užsiima vynuogininkyste ir vyno gamyba (nuo 1993 m.) drauge su savo žmona Eva.
1983–1986 m. Martin Weinek studijavo dramą pas profesorių Peter P. Jost.
Nuo 1986 m. vaidino Vienos teatruose, bei gavo šalutinę rolę filme Nachsaison. 1987 m. vaidino Recklinghausen festivalyje, filmuose The Lechner Edi looks into Paradise ir Müllomania. 1988–1989 m. vaidino Vienos teatre Jura-Soyfer-Theater, pats vadovavo keliems mažiems teatrams. 1989 m. vaidino seriale Calafati Joe. 1990–1991 m. buvo Vienos teatro Hernalser Stadttheater direktoriumi. Išgarsėjo po 1999 m. pradėjęs vaidinti seriale „Komisaras Reksas“.
Mark Philippoussis

Ankstesnysis gyvenimas

Filipusis gimė Melburne ir baigė Veslio koledžą.
Markas pradėjo žaisti tenisą būdamas šešerių, jį treniravo jo tėtis Nikas. Filipusį trumpai treniravo buvęs Vimbldono čempionas Patas Kašas. 1994 metais, Markas buvo trečioji jaunių pasaulio raketė, tais pačiais metais Filipusis tapo profesionalu.
Krivūlė (laikraštis)

„Krivūlė“ – mėnesinis „Valstybės krašto laikraštis“, leistas 1988 m. spalio mėn. – 1989 m. rugpjūčio 23 d. Šiauliuose.

Istorija

Lietuvos sąjūdžio Šiaulių tarybos leidinys, ėjęs vieną-dukart per mėnesį. Tiražas 1988 m. 10 000 egz, nuo 1989 m. birželio 1 d. Nr. 9 – 8000 egz., specialus rugpjūčio 13 d. Nr. 14 – 5000, Nr. 15 (18) – 10 000 egz. Išėjo 18 numerių. Pusės spaudos lanko Nr. 1-3 spausdintas Vilniuje, nuo 1989 m. vasario 1 d. dviejų spaudos lankų – spaustuvėje „Titnagas“. Nr. 14 spausdino SIA „Techninis centras“ Vilniuje.
Vietoje „Krivūlės“ 1989–1990 m. ėjo savaitraštis „Savaitės krivūlė“.
Širdys paklydėlės

Tema

Serialas „Širdys paklydėlės“ pasakoja apie skaudžius šeimų likimus, garbaus amžiaus senelius, atsidūrusius globos namuose, ir jų atžalų audringą gyvenimą, vaikaičius, įkliuvusius į prostitucijos pinkles. Serialui bandyta prilipdyti tautiškos muilo operos etiketę.

Siužetas

Serialo esmė yra ne tik gyvenimas senelių namuose, bet ir dviejų jaunų merginų iš skirtingų socialinių sluoksnių likimai. Jų kelyje iškyla prostitucijos grėsmė. 
Istorija prasideda nuo pradedančio verslininko nesėkmės – žmona miršta gimdydama, o jo naivumu pasinaudoja prostitutė, kuri ant jo bare užsiundo savo pažįstamus. Šie apiplėšia jauną vyrą ir sumuša. Nuo tada jo gyvenimas pasikeičia – nebelieka praeities, tik nauja pavojų kupina aplinka.
Prieš 20 metų praradęs atmintį, praranda ir likusią šeimą bei naujagimę. Dabar jis pasiturinčiai gyvena su nauja žmona ir į nusikalstamus reikalus mėgstančia kištis dukra. Verslininkui rūpi ne tik dabartinės šeimos bėdos, bet ir gyvenimas, kurį jis turėjo prieš 20 metų, ir kurio visai neprisimena.
Kaip gyvena jo prieš du dešimtmečius palikta dukra, ar dar gyva jos močiutė? Kokios išdavystės, aistringos meilės ir santykių peripetijos laukia kelių kartų herojų – vienų besimėgaujančių pinigais, o kitų atsidūrusių senelių globos namuose?
Džordžas Mikelis

Biografija

1941 m. pasitraukė iš Lietuvos. Gyveno Lenkijoje ir Vokietijoje, mokėsi muzikos ir vaidybos Oldenburgo teatro studijoje. 1950 m. persikėlė į Australiją, dirbo „Doris Fiton“ teatre Sidnėjuje. 1955 m. su Londono „Old Vic“ teatro grupe gastroliavo Australijoje. 1958 m. išvyko į Londoną, vaidino įvairiuose teatruose. 1957 m. debiutavo kine Vokiečių Kalinio vaidmeniu režisieriaus R. V. Beikerio filme „Tas, kuris pabėgo“. Kine sukūrė 60 vaidmenų.
Vaidyba realistiška, būdinga tiksli personažo charakteristika. Parašė apsakymų – „Lietuvių berniuko odisėja“ (Odyssey of Lithuanian Boy), išspausdinta rinkinyje „Forms of Freedom: Lithuanian Culture and Europe after 1990“, 2005 m.
Algimantas Norkevičius

Biografija

1974–1977 m. Šiaulių politechnikos mokyklos direktoriaus pavaduotojas, 1998–2003 m. Pakruojo rajono savivaldybės Švietimo skyriaus vedėjas, nuo 2003 m. Ugdymo skyriaus vyr. specialistas.
Nuo 1990 m. Lietuvos demokratinės darbo partijos, 2001 m. Lietuvos socialdemokratų partijos Pakruojo rajono skyriaus narys.
2004 m. kovo – balandžio mėn. Pakruojo rajono savivaldybės tarybos narys.
Žmona Birutė, vaikai Lina, Darius.
Mesje!

„Mesje!“ – 1986 m. Lietuvos televizijoje pagal prancūzų rašytojo Ivo Žamiako pjesę „Mesje Amilkaras, arba Žmogus, kuris užmoka“ sukurtas filmas. Tragikomedija.

Siužetas

Materialiai aprūpintas, žavus Aleksandras Amilkaras susikūrė laimės iliuziją, tai, ko reikia jo amžiaus vyrui – jis turi ištikimą draugą, mylimą žmoną, vaiką. Už nemenką pinigų sumą jis nusamdo benamį Mašu, bedarbę aktorę Eleonorą ir jauną prostitutę Viržiniją, jiems iškedamas sąlygą: jokiais būdais neparodyti savo jausmų. Šie sąlygą priima, nepagalvodami, kaip sunku gali būti jos laikytis.
Danguolė Dauknytė

Biografija

1981 m. baigė Lietuvos dailės institutą, mokytojai Juozas Galkus, Rimtautas Gibavičius, Jonas Kuzminskis. Nuo 1981 m. dėsto Kauno dailės institute (iki 1991 m. Lietuvos dailės instituto fakultetas), nuo 1993 m. docentė, Pramoninės dailės katedros grafikos studijos vedėja.
200 m bėgimas

200 m bėgimas – lengvosios atletikos rungtis. Šiek tiek trumpesnė distancija, vadinama stadionu, buvo pirma užrašyta rungtis Antikos olimpinėse žaidynėse.

Visų laikų greičiausi 200 m lengvaatlečiai

Tik geriausias sportininko rezultatas yra parašytas sąrašė.
Bendrinė kalba

Bendrinė kalba – pavyzdinė, sunorminta nacijos ar tautos kalba. Ji gali būti rašomoji ir šnekamoji. Vartojama visose srityse: literatūroje, žiniasklaidoje, mene (pvz., kine, TV filmuose, teatre), mokslo reikalams, oficialioje ir buitinėje žodinėje kalboje bei daugybėje kitų sričių.

Susiję terminai

Literatūros manifestas - idėjinių ir estetinių principų deklaracija, skelbiama besiformuojančios naujos srovės, judėjimo ar grupės vardu.
Literatūrinė įtaka - vieno rašytojo pažiūrų ir meninio vaizdavimo poveikis kito kūrybai.
Literatūros kritika - gyvenamojo meto grožinės literatūros kūrinių nagrinėjimas, aiškinimas ir vertinimas.
Literatūros istorija - literatūros mokslo šaka, kurios objektą sudaro istorinė chronologinė senosios raštijos ir vėlesnės grožinės literatūros srovių, žanrų, stilių raida bei rašytojų vieta ir vertė šioje raidoje.
Literatūros sociologija - tarpinė socialinių ir humanitarinių mokslų disciplina, tyrinėjanti literatūros ir socialinės aplinkos santykį.
Druskonis

Pavadinimas

Seniau ežeras vietinių gyventoju vadintas tiesiog Ežeru, Ežerėliu. XIX a. rusiškuose planuose įvardijamas Druskininkų ežeru. Vėliau lenkiškuose šaltiniuose rašoma Druskonie. Prieš nusistovint lietuviškam pavadinimui Druskonis, ežeras dar vadintas Druskone arba Druskonių ežeru.
Zoranas Džindžičius

Biografija

1974 m. baigė Belgrado universitetą. Už nekomunistinės studentų organizacijos sukūrimą 1974 m. kalintas. Emigravo į Vokietiją, dėstė įvairiuose universitetuose. 1979 m. filosofijos daktaras. 1989 m. sugrįžo i Jugoslaviją, su kitais įkūrė Demokratų partiją, nuo 1994 m. jos pirmininkas. Nuo 1990 m. Serbijos parlamento narys. 1996–1997 m. Belgrado meras.
Vienas opozicijos prezidento S. Miloševičiaus režimui vadovų, jį nuvertusių 2000 m. spalio mėn. protesto akcijų organizatorius. Per 2000 m. lapkričio mėn. parlamento rinkimus vadovavo Serbijos demokratinei opozicijai – 18 partijų koalicijai, kuri laimėjo rinkimus. Nuo 2001 m. sausio mėn. Serbijos ministras pirmininkas. Provakarietiškų pažiūrų, pradėjo liberalią ekonominę reformą. Nužudytas, manoma, nusikalstamų grupuočių užsakymu.
Šypsenėlė

Rytų Azijos šypsenėlės

Rytų Azijoje yra paplitusios šypsenėlės, kurių supratimui nereikia pasukti galvos į kairę. Jos dažniausiai sutinkamos tokioje formoje, kaip (*_*), kur žvaigždutės atstoja akis, vidurinis simbolis, dažniausiai pabraukimo brūkšnys, – burną, o skliaustai – veido kontūrus. Vartojama daug visokiausių simbolių akims išreikšti, todėl jos daugiausia ir atspindi vaizduojamą nuotaiką, skirtingai nuo vakarietiškųjų šypsenėlių, kurių nuotaika išreiškiama per burna. Dažnai azijietiškos šypsenėlės trumpinamos – vietoj (^_^), kuri reiškia šypsojimąsi, dažnai vartojama tiesiog ^_^ (be veido kontūrų), ar net ^^ (be veido kontūrų ir burnos).
Gerard David

Gerardas Davidas (ol. Gerard David, apie 1460–1523 m. rugpjūčio 13 d.) – flamandų dailės mokyklos renesanso dailininkas.

Biografija

Gerardas Davidas gimė apie 1460 m., spėjama, Oudevatero mieste netoli Utrechto. Daugelį amžių po mirties jis buvo užmirštas. Jo kūryba susidomėta XIX a. pabaigoje. Neišliko nei vienas pasirašytas jo darbas. Tik keli darbai, „Kambizo teismas“ ir „Mergelė Marija tarp mergelių“, yra dokumentuoti ir pripažįstami Davido. Likusi kūrybos dalis priskiriama. Nieko nežinoma apie jo jaunystę ir mokslus. 1484 m. Davidas atvyko į Briugę, kur įstojo į vietos amatininkų gildiją. Tikriausiai jis patyrė Šiaurės Nyderlandų, Harlemo miesto dailininko Albert van Ouwater ir Dirko Bautso, įtakas. Gali būti, kad pas juos mokėsi. Žinoma, kad Davidas buvo geru knygų iliuminatoriumi.
Briugėje Davidas buvo paveiktas Hanso Memlingo kūrybos. Jo kūryboje išryškėjo dramatiniai temų aspektai, skirtingai nuo Memlingo kiek formalistinių kūrybos principų. Gyvenimo antrojoje pusėje Davidas buvo paveiktas Italijos renesanso dailininkų kūrybos. 1515 m. įstojo į Antverpeno dailininkų gildiją, bet liko gyventi Briugėje, kur mirė 1523 m. rugpjūčio 13 d. Palaidotas Dievo Motinos katedroje. Gerardas Davidas laikomas paskutiniu reikšmingu Briugės mokyklos ir ankstyvojo Nyderlandų meno atstovu, kuris vis dar dirbo Jan van Eyck ir Rogier van der Weyden suformuotoje tradicijoje.
Kenas Parkas (filmas)

Siužetas

Keturių šeimų istorijos – atvira pažintis su paaugliais ir jų tėvais. Ką veikia žmonės, kai jų niekas nestebi? Kuo užsiima jaunimas, kai jų nemato tėvai? Ir kaip elgiasi tėvai užsidarę duris. Po karšta Kalifornijos saule klesti prievarta, seksas, neapykanta, meilė…
Lietuvos antstolių rūmų prezidiumas

Lietuvos antstolių rūmų prezidiumas - Lietuvos antstolių rūmų valdymo institucija.
Jį sudaro 5 nariai, įskaitant Prezidiumo pirmininką, kuriuos iš antstolių 4 metams išrenka antstolių susirinkimas. Lietuvos antstolių rūmų prezidiumo nariu, įskaitant Prezidiumo pirmininką, antstolis gali būti išrinktas ne daugiau kaip 2 kadencijoms iš eilės. Lietuvos antstolių rūmų prezidiumo pirmininkas atstovauja Lietuvos antstolių rūmams. Prezidiumo įgaliojimus ir darbo tvarką nustato LR antstolių įstatymas (LR AĮ) bei Lietuvos antstolių rūmų prezidiumo darbo reglamentas.
Dotnuvos geležinkelio stotis

Aplinkinės gyvenvietės

Šalčmiriai - 0,5 km
ŠLAPABERŽĖ - 3,5 km
AKADEMIJA - 1 km
DOTNUVA - 4 km
Beržai – 1 km
Mapillary

Kilmė

Projektas pradėtas 2013 m. rugsėjį, iPhone programėlė išleista 2013 m. lapkritį, o Android programėlė – 2014 m. sausį.
Mapillary gavo 1,5 milijono dolerių pradinį kapitalą iš investuotojų grupės 2015 m. sausį.

Galimybės

Mapillary siūlo skirtingas duomenų rinkimo veiksenas, įskaitant ėjimą, važiavimą (dviračiu ar automobiliu) ar panoramas. 2014 m. rugsėjo 10 d. Mapillary paskelbė, kad jie palaiko panoramas ir foto sferas.
2014 m. gegužę Mapillary turėjo apie 0,5 milijono nuotraukų, o 2014 m. gruodį – virš 5,5 milijonų. 2015 m. kovą turėjo 10 milijonų fotografijų,, 2015 m. birželio 11 d. virš 20 milijonų, o rugpjūčio 9 d. virš 30 milijonų. 2016 m. vasario 6 d. duomenimis, Mapillary turi virš 50 milijonų nuotraukų. Jų tinklalapyje yra aktualus skaitliukas.

Licencija

Mapillary esantys vaizdai gali būti naudojami pagal Creative Commons Attribution-ShareAlike 4.0 tarptautinę licenciją (CC-BY-SA). Taip pat yra specialus leidimas naudoti iš nuotraukų gautus duomenis prisidedant prie OpenStreetMap ir Vikitekos. GPX pėdsakai gali būti naudojami be apribojimų, išvestiniai duomenys gali būti naudojami pagal ODbL licenciją.
2014 m. balandžio 29 d. buvo pakeista licencija iš CC-BY-NC į CC-BY-SA.
Mapillary ilgainiui planuoja generuoti pajamas licencijuodami naudotojų sugeneruotus duomenis kompanijoms.
Sulu jūra

Sulu jūra − tarp Filipinų ir Mailaizijos esanti jūra. Žiemos vidutinė jūros temperatūra paprastai būna apie 25,5°С, o vasarą − 29°С. Plotas – 335 000 km².

Salos

Malaizijoje yra per 400 salų.
Čia pateikiamos didesnės šalių salos:
Žalioji revoliucija

Žalioji revoliucija – besivystančiose pasaulio šalyse XX a. septintąjį dešimtmetį vykusios žemės ūkio permainos. Pokyčiai apėmė naujų, efektyvesnių augalų veislių išvedimą, genetiškai modifikituotų sėklų paplitimą, irigacijos plėtrą, mineralinių trąšų, herbicidų, pesticidų ir šiuolaikinės technikos naudojimą. Šiuo laikotarpiu buvo pastebimas spartus žemės ūkio gamybos prieaugis. Šiam tarpsniui taip pat buvo būdingas nuoseklus pagrindinių maisto produktų – kviečių, ryžių ir kukurūzų – kainų kritimas.
Žalioji revoliucija leido ne tik aprūpinti maistu didėjantį žmonių skaičių, bet ir pagerinti jų gyvenimo lygį. Besivystančiose valstybėse vieno žmogaus sunaudojamas maisto kiekis padidėjo 25 %. Taip pat Žalioji revoliucija paspartino globalizaciją ir praplėtė trąšų, pesticidų ir žemės ūkio technikos rinką. Yra manančių, kad ji ne tik leido aprūpinti didėjantį pasaulio žmonių skaičių maistu, bet ir sukėlė demografinį sprogimą.
Terminas „Žalioji revoliucija“ įvestas buvusio JAV Tarptautinės Vystymo agentūros vadovo Viljamo Gauso 1968 m.
Žaliosios revoliucijos pradžia laikoma 1943 m. Meksikoje vyriausybės ir Rokfelerio fondo pradėta žemės ūkio programa. Daugiausiai pasiekimų šioje programoje pasiekė Normanas Borlaugas išvedęs daugybę derlingų kviečių veislių. 1951 m. – 1956 m. Meksika pirmą kartą aprūpino vidinę rinką grūdais ir pradėjo eksportą. Per 15 metų javų derlingumas padidėjo 3 kartus. Borlaugo darbai buvo panaudoti vykdant selekciją Kolumbijoje, Indijoje bei Pakistane. Žalioji revoliucija daugiausiai naudos atnešė Indijai. Ši šalis tapo viena didžiausia kviečių augintoja ir eksportuotoja pasaulyje. 1970 m. Borlaugui buvo paskirta Nobelio taikos premija.

Kritika

Žaliosios revoliucijos metu daugelio ūkininkų pradėti naudoti herbicidai, pesticidai ir mineralinės trąšos sustiprino kai kurias ekologines problemas. Pastarieji išradimai prisidėjo prie vandens telkinių taršos, naudingų augalų nykimo, kai kurių gyvūnų ligų bei mirčių. Irigacija nualino dirvožemį padarydama jį druskingesnį, o tai, savo ruožtu, skatina dirvožemio eroziją ir dykumėjimą. Nuožmi konkurencija privertė smulkius ūkininkus pasitraukti iš savo ūkių ir įstūmė juos į skurdą. Nepaisant padidėjusio derlingumo, maisto kokybė suprastėjo.
Bosnijos ir Hercegovinos futbolo varžybos 2000–2001 m.

Supertaurė

Zeljeznicar Sarajevo laimėjo supertaurę be kovos, kadangi nugalėjo ir čempionatą, ir taurę.
Aleksandrija (Rumunija)

Istorija

Miestas 1834 m. pavadintas tuometinio Rumunijos princo Aleksandro II Giko garbei.
Deikiškių koplyčia

Istorija

Atnaujinta, kai 2003 m. susikūrė Gaižiūnų kaimo bendruomenė. Jos vienas pirmųjų darbų buvo organizuotas Deikiškių šv. Elenos koplyčios remontas. Buvo perdažytas stogas, išorės sienos, vidus, atnaujinti altoriai. Pinigus remontui aukojo visi gyventojai, kurių artimieji palaidoti šiose kapinėse. Ne vienas linkęs šią koplyčią vadinti garbingu bažnyčios vardu. Taip esą dėl to, kad prieš keletą metų iš šių vietų į gyvenvietes išsikėlę žmonės nutarė šventovę suremontuoti, atnaujinti. Duris atvėrusį keliauninką sutinka ypatinga tvarka, švara ir ramybe.
Algimantas Rudis

Biografija

1994 m. Bučiūnų žemės ūkio bendrovės pirmininkas.
1990 m. Lietuvos demokratinės darbo partijos narys.
1997–2000 m. (LDDP sąraše) Joniškio rajono savivaldybės tarybos narys.
Golden Axe

Žaidimo siužetas ir veikėjai

Žaidime dalyvauja 3 (Golden Axe III – jau 5) veikėjai, kiekvienas pasižymintis tam tikrais sugebėjimais. Visi trys jie keršija niekšiškam diktatoriui Mirties Žalčiui (angl. Death Adder). Šis užkariavo taikią Yuria žemę, nužudė žaidimo veikėjų draugą ir partnerį Aleksą. Žaidimas sukasi apie tris pagrindinius veikėjus. Vienas jų – Gilius Thunderhead'as, kirvį turintis nykštukas iš Wolud'o kasyklos, kurio dvynys brolis buvo nužudytas Mirties Žalčio. Kitas – barbaras, Ax Batler'is , valdantis dvirankį balašą, keršijantis už savo motinos žūtį. Trečioji – ilgą kardą įvaldžiusi amazonė Tyris Flare, kurios tėvai buvo nužudyti Mirties Žalčio.

Golden Axe II

Dėl žaidimo Golden Axe sėkmės, 1991 m. SEGA konsolei buvo išleistas ir jo tęsinys – Golden Axe II. Šiame žaidime, veikia tie patys veikėjai, kaip ir pirmoje dalyje, tik šį kartą jie kariauja prieš kitą tironą – Tamsųjį Guldą (Dark Guld).
Žaidime gerokai patobulėjusi grafika bei garsas, kurie puikiai dera vienas prie kito. Labai niūriame lygyje garsas taip pat niūrus, lygio kulminacijoje – garsas baugus, nerimastingas.

Golden Axe: Mirties Žalčio kerštas

1992 SEGA išleido naują Golden Axe žaidimo dalį – Golden Axe: The Revenge of Death Adder. Tai buvo pirmoji 32 bitų šio žaidimo dalis. Šiame žaidime iš ankstesnių personažų beliko tik Gilius Thunderhead'as. Tačiau prie jo prisidėjo 4 nauji veikėjai: milžinas Goa (Goah), barbaras Sternbleidas (Sternblade), kentaurė Dora ir Mažasis Triksas (Little Trix), jaunas vaikinas, turintis dervuotą šakę. Pagrindinis priešas – vėl Mirties Žaltys.

Golden Axe III

Trečioji Golden Axe dalis buvo išleista 1993 m.
Didysis sprakšis

Paplitimas

Didysis sprakšis yra plačiai paplitęs didžiojoje Europos dalyje, išskyrus Didžiają Britaniją ir Airiją. Pietinė arealo riba praeina per Prancūziją, Italiją, Bulgariją, šiaurėje siekia Pietų Skandinaviją.  Europos endeminė rūšis.
Rūšis nors ir paplitusi, bet nėra įprasta. Dėl savo slaptumo, manoma, nėra pakankamai registruojama. Ukrainoje tai retas vabalas, sutinkamas vakarinėse ir pietinėse srityse. Randamas kai kuriose vietose Čekijoje ir Slovakijoje. Vengrijoje didysis sprakšis retas, mažos jo populiacijos žinomos tik atskirose vietovėse vakarinėje dalyje bei vienoje vietovėje šalies šiaurėje. Vokietijoje šių sprakšių nedaug, bet jų galima aptikti beveik visuose regionuose, išskyrus kalnus ir šalies vakarinę dalį. Švedijoje buvo užregistruoti septyniose vietovėse per pastaruosius 10 metų. Apie jų buvimą Ispanijoje žinoma mažai, manoma, reti.

Biologija

Vabalo kūnas yra raudonai rudas, apaugęs labai trumpais auksiškais plaukeliais. Antenos, nuo trečiojo narelio, ryškiai pjūkliškos. Galinio narelio viršūnė su sąsmauka. Prieškrūtinėlės priekinė pusė su skersine iškilusia briaunele. Antsparniai su taškuotomis vagelėmis, trys šoninės vagelės priekinėje dalyje su labai rupiais skersiniais taškais. 
Didieji sprakšiai pažįstami kaip vabalai ksilofagai, aptinkami spygliuočių miškuose ir plantacijose. Šilumą mėgstanti rūšis, gyvenanti šviesiuose, retuose pušynuose.
Lervos vystosi pūvančioje pušies, rečiau eglių medienoje, randamos po nukritusių kamienų žieve, senuose spygliuočių kelmuose. Lėliukės vystosi kelmo požeminės dalies žievėje gegužės–birželio mėn. Suaugę aktyvūs liepą–rugpjūtį. Mėgsta prieblandą ir tamsą (pirmoje nakties pusėje), juos traukia dirbtinės šviesos šaltiniai. Lervos ir suaugėliai yra grobuoniški. Generacijos trukmė – 5 metai.
Hueskos sporto rūmai

Hueskos sporto rūmai (isp. Palacio Municipal de Deportes (Huesca)) – multifunkcinė arena Hueskoje, Ispanijoje, garsėjanti sudėtinga architektūra.
Arena specialiai pastatyta 1994 m. Hueskos krepšinio komandai – Club Baloncesto Peñas Huesca, kuri rungtyniavo ACB lygoje. Universali salė tinkama krepšiniui ir rankiniui, koncertams ir kitiems kultūriniams renginiams. Talpina 5 000 žiūrovų, plotas – 40 700 m².
Kaltė (teisė)

Kaltė – psichinis asmens santykis su veika.
Teisėje asmuo pripažįstamas kaltu padaręs teisės pažeidimą, jeigu jis yra kaltas, tai yra veiką padarė tyčia ar dėl neatsargumo.
Skirtingose teisės šakose bei teisinėse sistemose kaltė apibrėžiama įvairiai.
Plačiau – kaltė (baudžiamoji teisė), kaltė (civilinė teisė).

Formos

Kaltės formos – tyčia ir neatsargumas. Tyčios formos – tiesioginė ir netiesioginė tyčia. Neatsargumas kaip kaltės forma turi 2 porūšius – nusikalstamas pasitikėjimas ir nusikalstamas nerūpestingumas.
Gimnazija

Gimnazija – vidurinės mokyklos tipas, bendrojo lavinimo mokykla (įstaiga, kurios pagrindinė veikla – formalusis arba (ir) neformalusis švietimas). Baigus gimnaziją – kaip ir kitą vidurinę mokyklą, t. y. išlaikius abitūros egzaminus, leidžiama studijuoti aukštojoje mokykloje. Išsilavinimo trukmė bei programos priklauso nuo švietimo sistemos.
Lietuvoje šiuo metu vidurinės mokyklos skyla į gimnazijas ir progimnazijas. Patvirtinus Švietimo įstatymo pataisas, nebeliks pradinių, vidurinių mokyklų – iki aštuntos klasės vaikai mokysis progimnazijose, o paskui – gimnazijose arba profesinėse mokyklose.